Tamedyazt yettwacnan d tatrart, d tin yeṭfen aḥric ameqqran deg tsekla taqbaylit, tebda-d seld tamettant n Si Muḥend Umḥend neɣ seld tṛaḍ agraɣlan wiss ssin ,ccna aqbayli d win yuɣen aẓaṛ alqayan deg umezruy, yella-d deg-s umhaz d ubeddel n wudem, tamedyazt-agi temgarad ɣef teqburt s useqdec n wallalen n uẓawan. Send talit n umaṭṭaf n teqbaylit, ccna amensay nettaf-it kan ɣer tlawin d yimeksawen ,talɣa yeṭṭafar-itt ubenddir d tjewwaqt , lɣiḍa d ṭṭbel bexlaf tatrarit, seklasen-tt ama deg tesfifin neɣ deg yḍebsiyen ,fkan-as udem amaynut, tamedyazt-a tettuɣal d taɣect, sellen-as akk medden,d agerruj yettɣimin akken s talɣa-s.